Dewan Himpunan Pendukung PAS

Dewan Himpunan Pendukung PAS atau DHPP (Jawi: ديوان همڤونن ڤندوکوڠ ڤاس, Inggeris: PAS Supporter's Assembly) merupakan salah sebuah sayap daripada kepimpinan Parti Islam Se-Malaysia (PAS). Ia dianggotai oleh ahli parti tersebut yang terdiri daripada bukan Islam. Pengerusi Dewan Himpunan Pendukung PAS Pusat kini adalah N. Balasubramaniam. DHPP dikenali sebagai Kelab Penyokong PAS, sebelum dinaik taraf sebagai Dewan pada 23 Mei 2010.

 Sejarah penubuhan 

 Ahli Bersekutu 
Cadangan Awal Bukan Islam sebagai Ahli Bersekutu

Isu keahlian bukan Islam dalam PAS telah dibincangkan sejak 3 Oktober 1956 lagi dan Timbalan Yang Dipertua Agung PAS, Prof Zulkifli Muhammad pernah mencadangkan pada 3 Disember 1961 supaya PAS menerima bukan Islam sebagai ahli bersekutu. Namun begitu, atas faktor politik Melayu ketika itu, cadangan ini ditangguhkan.

Masyarakat Bukan Islam sebagai sasaran dakwah dan politik

Muktamar Tahunan PAS Kali Ke-27 pada 17-19 April 1981 memutuskan supaya PAS mendekati bukan Islam sebagai strategi dakwah dan politiknya. Hasilnya, pada 1985, PAS telah menubuhkan Chinese Consultative Council (CCC) sebagai wasilah PAS dengan masyarakat Cina, tetapi selepas Pilihan Raya Umum 1986, CCC telah berakhir. 

Mendepani gelombang kebangkitan rakyat

Perubahan politik yang berlaku pada 1998 telah membawa kepada permintaan orang bukan Islam untuk menyertai PAS dan Presiden PAS, Ustaz Dato' Fadzil Mohd Noor berjanji untuk PAS mengkaji semula kedudukan ahli bersekutu. Sebagai langkah awal, mulai 1999 telah ditubuhkan Jabatan Antara Budaya yang kemudiannya diserapkan dalam Lajnah Perpaduan Nasional. Ekoran tindakan DAP meninggalkan Barisan Alternatif (BA) pada 2001, PAS mengambil langkah mewujudkan hubungan yang lebih rapat dengan orang Cina.

 Kelab Penyokong PAS 
Penubuhan Kelab Penyokong PAS

Selepas pelancaran Dokumen Negara Islam (DNI) pada 12 November 2003, PAS telah mengadakan siri-siri penerangan tentang DNI yang turut melibatkan orang bukan Islam di Kelantan (12 Disember 2003), Terengganu (19 Disember 2003), Pahang (21 Disember 2003), Kedah (25 Disember 2003), Selangor (4 Januari 2004), Johor (25 Januari 2004) dan Perak (Februari 2004) sehingga akhirnya tertubuhnya Kelab Penyokong PAS (KPP). Antara program terawal melibatkan KPP ialah Majlis Muhibbah bersama Tuan Guru Dato' Haji Nik Abdul Aziz Nik Mat di Seremban pada 23 Februari 2004. Menjelang Pilihan Raya Umum 2004, Presiden PAS telah secara rasmi melancarkan KPP di Taman Melewar pada 11 Mac 2004. Ketika KPP dilancarkan ini, kebanyakkan pendukung KPP adalah orang Cina. Kemudian, KPP berjaya diperluaskan kepada bangsa lain apabila KPP India ditubuhkan pada 2005 oleh Yb Gobalakrishnan Nagapan dengan tema dari bumi ke bulan, diikuti oleh KPP Iban (2006) dan KPP Siam (2007).

Pada 11 September 2007, Tuan Guru Dato' Haji Nik Abdul Aziz Nik Mat telah melancarkan logo KPP dengan Tema "PAS for All". 

Konvensyen KPP

KPP melalui  Lajnah Perpaduan Nasional telah berjaya mengadakan dua konvensyen, Pertama ialah pada bulan Disember 2007 di mana Pulau Pinang menjadi tuan rumah. Konvensyen yang diadakan di Red Rock Hotel itu telah menarik minat seluruh ahli KPP khususnya dari Kelantan. Bertemakan “Kerajaan berkebajikan untuk Semua”, konvensyen tersebut telah dirasmikan oleh Timbalan Presiden dan menjadi sepak mula pada kehangatan PRU yang bakal diadakan pada awal tahun 2008. 

Konvensyen kedua ialah pada bulan Mei tahun 2009 diadakan di Kompleks Pejabat Tanah Kelang dengan tema “Stay United , Brave the Challenges" telah dirasmikan oleh Mursyidul Am PAS. Hampir 1000 perwakilan hadir dan resolusi telah disepakati oleh semua perwakilan antaranya ialah. Menstrukturkan Semula Kepimpinan KPP, Mengemaskan Data Keahlian dan Memperkukuhkan KPP untuk dipertingkatkan peranannya dalam PAS. 

Resolusi Konvensyen telah diadaptasikan dengan bantuan seluruh LPN negeri sehingga usaha-usaha tersebut terus dijalankan bagi membuka ruang kepada proses penyerapan KPP menjadi entiti sebuah Dewan dalam parti.

Perangkaan KPP menjadi Dewan

Melihat kesungguhan orang bukan Islam mendukung perjuangan PAS ini, Jawatankuasa Kerja PAS Pusat pada 12 Oktober 2008 telah menubuhkan Jawatankuasa Teknikal yang diketuai oleh Ustaz Hassan Shukri untuk menggubal peraturan KPP sebagai sebuah Dewanhttps://www.malaysiakini.com/news/93139. Dalam Retreat Pimpinan PAS Pusat di Langkawi pada 7-8 November 2008, sebuah cadangan dari Jawatankuasa Teknikal bertajuk "Keahlian Bukan Islam Dalam Organisasi PAS" telah diterima sebagai panduan, sebelum Jawatankuasa Kerja PAS Pusat meluluskan Aturan dan Peraturan DHPP pada 10 Januari 2010.

 Dewan Himpunan Penyokong PAS 
Perasmian Dewan Himpunan Penyokong PAS

Presiden PAS, Dato' Seri Tuan Guru Haji Abdul Hadi Awang telah melancarkan secara rasmi penubuhan Dewan Himpunan Penyokong PAS (DHPP) di Dewan Pejabat Tanah Klang, Klang sebagai sebuah sayap baru PAS yang dianggotai oleh para penyokong yang bukan Islam pada 23 Mei 2010http://m.harakahdaily.net/index.php/berita-utama/41273-sejarah-dhpp-dilancar-secara-rasmi.

Konvensyen Nasional DHPP Pertama 

DHPP telah mengadakan Konvensyen Nasional DHPP kali pertama bertemakan ‘Memimpin Perpaduan’ sempena Muktamar Tahunan PAS Ke-64 di Stadium Tertutup Kompleks Sukan Negeri Terengganu di Gong Badak. Konvensyen itu dirasmikan oleh Presiden PAS, Datuk Seri Abdul Hadi Awang. Dalam majlis itu, Pengerusi DHPP, N. Balasubramaniam turut menyampaikan ucapan dasar sebelum memberi laluan kepada Presiden PAS untuk berucap merasmikan konvensyen tersebut. N. Balasubramaniam juga sempat mengalungkan bunga malai kepada Presiden PAS, Datuk Seri Abdul Hadi Awang serta Naib Presiden PAS, Datuk Iskandar Abdul Samad dan Ketua Dewan Ulama PAS, Datuk Dr. Mahfodz Mohamad.

 Dewan Himpunan Pendukung PAS 
Penjenamaan Dewan

DHPP telah dijenamakan semula daripada Dewan Himpunan Penyokong PAS kepada Dewan Himpunan Pendukung PAS dalam Muktamar Tahunan PAS kali ke-66 di Kelantan. Ia dirasmikan oleh Presiden PAS, Haji Abdul Hadi Awang.

 Penyertaan politik 

 Penglibatan dalam kerajaan 
Terdapat beberapa wakil DHPP yang dilantik di beberapa posisi dalam kerajaan dan pentadbiran Malaysia.
BilNamaJawatanTempoh1Balasubramaniam NachiappanSenator bukan Islam pertama daripada PASAhli Dewan Negara2020-20232Lau Chin ChuaPegawai khas Menteri Besar Kelantan bagi hal ehwal bukan Islam2018-20233Balachandran Gopal KrishnanPegawai khas Menteri Besar Terengganu bagi hal ehwal bukan Islam2018-20234Kumaresan Baby KalidawsonPegawai khas Menteri Besar Kedah bagi masyarakat India2020-20235Kuan Kok SiangPegawai khas Menteri Besar Kedah bagi masyarakat Cina dan Siam2020-20236Yougan MahalingamMeninggal dunia dalam jawatan, pada 15 Julai 2020Ahli Majlis Bandaraya Ipoh, Perak20207Jefri Chua @ Chua Kim HuatPegawai hal ehwal bukan Islam Pusat Khidmat Ahli Parlimen Kuala Terengganu

Pengerusi MPKK Kampung Cina, Kuala Terengganu2018-2023

2018-20238Kumutha RamanPegawai Khas Timbalan Menteri Pembangunan Wanita, Keluarga dan Masyarakat2020-20219Herman ObiPegawai Khas ADUN Sabah (Dilantik) bagi hubungan antara kaum.2020-kini10Thilak Raj GunasekaranAhli Majlis Bandaraya Ipoh, Perak2020-202111Deepakaran KaruppiahAhli Majlis Perbandaran Klang, Selangor201012Low Hock KhiengAhli Majlis Perbandaran Selayang, Selangor201013S. LakshmananAhli Majlis Daerah Kuala Selangor, Selangor201014S. ArunAhli Majlis Daerah Hulu Selangor, Selangor201015Deepakaran KaruppiahAhli Majlis Perbandaran Klang, Selangor201616Anandan DamodaranAhli Majlis Daerah Kuala Selangor201617Rajesweri PalakrishnanAhli Majlis Daerah Hulu Selangor201618Kong Tuch WahAhli Majlis Perbandaran Sepang201619Rajan ManekesanAhli Majlis Daerah Kuala Langat201620Ng Kok ChuanAhli Majlis Perbandaran Selayang2016

 Penyertaan pilihan raya 
Sejak Pilihan raya umum Malaysia 2008, wakil bukan Islam dari PAS telah bertanding. Disebabkan kekangan perlembagaan parti, PAS membenarkan wakil bertanding di atas tiket Parti Keadilan Rakyat, rakan komponen Barisan Alternatif ketika itu. Sejak Pilihan raya umum Malaysia 2013 hingga kini, anggota DHPP bertanding atas tiket parti mereka sendiri iaitu PAS.
TahunNegeriKawasanNama CalonCalon Ahli Parlimen2022Pulau PinangBukit MertajamSteven Koh Tien Yew2018Pulau PinangBatu KawanJay Kumar Balakrishnahttps://www.hmetro.com.my/mutakhir/2018/04/334247/pas-pp-umum-calon-dhpp-gagasan-sejahteraPerakKamparYougan Mahalingamhttps://www.hmetro.com.my/mutakhir/2018/04/332170/pas-perak-pertaruh-3-calon-indiaPahangBentongBalasubramaniam Nachiappanhttps://www.bharian.com.my/berita/nasional/2018/04/414399/bekas-setiausaha-agung-mic-antara-calon-pas-di-pahang2013JohorAyer HitamHu Pang Chawhttp://www.astroawani.com/berita-pilihanraya/dua-calon-bukan-islam-diumum-bertanding-tiket-pas-12157Calon Ahli Dewan Undangan Negeri2023Pulau PinangSungai PuyuAndrew Teoh Chin SiangBagan DalamJayaraman K Kunchu KannuJawiSteven Koh Tien YewNegeri SembilanBahauKumar S ParamasivamMambauSathes Kumar NilammehamLukutRagu Subramaniam2022PerakJelapangKalidass MaharajahSungkaiThilak Raj GunasekaranPasir BedamarSuriyanarayanan Sannasy NaiduJohorPalohSelvendran Velu2018Pulau PinangBukit TambunKumaravelu ArumugamBatu UbanVikneswaran MuniandyPerakPasir BedamarKumaresan ShanmugamSungkaiAppalasamy JetakiahPahangTanah RataKumar SilambaranMerupakan Presiden Parti Generasi Baru, bertanding atas tiket PASTrasChin Choy Heehttps://www.malaymail.com/news/malaysia/2018/04/24/ge14-ex-raub-dap-vice-chairman-choy-hee-to-run-under-pas-ticket-in-tras/1623717SelangorRawangKong Tuck Wahhttps://www.hmetro.com.my/mutakhir/2018/04/332175/3-ustaz-popular-calon-pas-selangorSentosaRajan ManikesavanNegeri SembilanTemiangYaw Con SengJohorJohor JayaKumutha RamanSabahKadamaianSatail Majungkathttps://says.com/my/news/a-non-muslim-man-will-be-representing-pas-in-sabah-for-ge142016SarawakKakusClement Bayang2013JohorTiramKumutha RamanMelakaAsahanWong Chee Chew2008JohorTiramKumutha Ramanhttps://uk.reuters.com/article/businessproco-malaysia-election-islam-dc/malaysian-hindu-woman-embraces-islamic-party-idUKKLR9598820080306Bertanding atas lambang Parti Keadilan Rakyat

 Lihat Juga 

Parti Islam Se-Malaysia
Gagasan Sejahtera
Parti Ikatan Bangsa Malaysia
Barisan Jemaah Islamiah Se-Malaysia

 Nota 

 Rujukan 

Kategori:Sayap Parti Islam Se-Malaysia